KOMISIJOS REGLAMENTAS (EB) Nr. 19/2006
2006 m. sausio 6 d.
iš dalies keičiantis Tarybos reglamento (EB) Nr. 747/2001 nuostatas, susijusias su tam tikrų žemės ūkio produktų, kurių kilmės šalis yra Jordanija, Bendrijos tarifinėmis kvotomis
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. balandžio 9 d. Tarybos reglamentą (EB) Nr. 747/2001, numatantį Bendrijos tarifinių kvotų ir produktų, kuriems gali būti taikomos lengvatos, referencinių kiekių valdymą remiantis susitarimais su tam tikromis Viduržemio šalimis bei panaikinantį Reglamentus (EB) Nr. 1981/94 ir (EB) Nr. 934/95 (1), ypač į jo 5 straipsnio 1 dalies b punktą,
kadangi:
(1)
2005 m. gruodžio 20 d. Sprendimu (2) Taryba patvirtino Susitarimą pasikeičiant laiškais tarp Europos bendrijos ir Jordanijos Hašimitų Karalystės dėl abipusių liberalizavimo priemonių bei EB ir Jordanijos asociacijos susitarimo 1 ir 2 protokolų ir I, II, III bei IV priedų pakeitimo.
(2)
Šiame susitarime numatytos naujos Bendrijos tarifinės kvotos tam tikriems Jordanijos kilmės žemės ūkio produktams ir esamų Reglamente (EB) Nr. 747/2001 nustatytų Bendrijos tarifinių kvotų pakeitimai.
(3)
Kad būtų galima įgyvendinti naujas tarifines kvotas ir esamų tarifinių kvotų pakeitimus, reikia iš dalies pakeisti Reglamentą (EB) Nr. 747/2001.
(4)
Kadangi susitarimas taikomas nuo 2006 m. sausio 1 d., šis reglamentas turėtų būti taikomas nuo tos pačios dienos ir įsigalioti kaip galima greičiau.
(5)
Šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 747/2001 V priedas pakeičiamas šio reglamento priede pateikiamu tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 6 d.